ચોક્કસપણે, સ્વાયત્ત પબ્લીક બ્રોડકાસ્ટર્સ હોવા જ જોઈએ. ખાનગી મીડિયા અવગણના કરે એવા ઘણા મુદ્દાઓનું કવરેજ પબ્લીક બ્રોડકાસ્ટર્સ કરે અને તે ખાનગી ચેનલના કકળાટ વચ્ચે સંવાદ અને વિમર્શ માટેની તક પણ પૂરી પાડે. ભારતના વૈવિધ્યસભર વારસાને પણ જાળવે. ભૂતકાળમાં,ઓલ ઈન્ડિયા રેડિયોએ દેશના મહામૂલી સંગીત-ધરોહરને સાચવવાનું કામ કર્યું છે. સ્વતંત્ર પબ્લીક બ્રોડકાસ્ટર્સ આનાથી ઉત્તમ કામ પણ કરી શકે, પણ લાગે છે કે કે આજે પણ પ્રસાર ભારતીની સ્વતંત્રતાના સુખનું સપનું અધૂરું જ છે.